Anthony Barnes Atkinson

Anthony «Tony» Barnes Atkinson (født 4. september 1944 i Caerleon, død 1. januar 2017 i Oxford) var en britisk samfunnsøkonom og professor ved Nuffield College ved University of Oxford.

Han er kjent for sin forskning på fordeling og ulikhet, velferdsstat og offentlig økonomi.«De kan vinna på måndag», Veckans affärer, 12. oktober 2012.«Tony Atkinson held Sandmo-førelesinga» , Paraplyen, Norges Handelshøyskole, 9. januar 2012. Atkinsom samarbeidet nært med professor Thomas Piketty.Karl Ove Moene, forord til: Thomas Piketty, Kapitalen i det 21. århundre, 2013, Cappelen Damm 2014, side 7-8. Piketty og Emmanuel Saez regner Atkinson som grunnleggeren av moderne forskning på økonomiske ulikheter. Atkinson viste blant annet at siden ca. 1980 har forskjellene mellom de rikeste og befolkningen ellers økt mye mer i engelsktalende land enn på det europeiske kontinentet. Sammen med Rolf Aaberge ved SSB viste han at forskjellene i Norge har økt etter 1989.

Atkinson ble utdannet med mastergrad fra Cambridge University. Han arbeidet ved samme universitet fra 1967 til 1971, da han ble professor ved University of Essex. I 1976 ble han professor ved University College, London og fra 1980 til 1992 var han ved London School of Economics. Fra 1992 til 1994 var han ved University of Cambridge. Han ledet deretter Nuffield College fra 1994 til 2005.

Atkinson var ved Ecole d’économie de Paris fra 2006 til 2007 og ved Harvard University fra 2009 til 2011. Fra 2010 har han også et professorat ved London School of Economics.«Curriculum Vitae – Sir Tony Atkinson», Nuffield College, University of Oxford.

Atkinson ble i 2000 gjort til Knight Bachelor.«Knights Bachelor etc», BBC News, 16. juni 2000. Han ble dermed opphøyd i ridderstanden og fikk deretter rett til å føre tiltaleformen sir foran sitt navn. Atkinson ble også ridder av den franske Æreslegionen og æresdoktor ved en rekke universiteter.

 Referanser 

 Eksterne lenker 

 Hjemmeside, University of Oxford

{{STANDARDSORTERING:
Atkinson, Anthony Barnes}}
Kategori:Britiske økonomer
Kategori:Personer fra Newport
Kategori:Personer tilknyttet University of Oxford
Kategori:Knights Bachelor
Kategori:Æreslegionen